Hanau

Hanau on kaupunki Hessenin osavaltiossa Saksassa noin 25 kilometriä itään Frankfurt am Mainin suurkaupungista. Se sijaitsee Main-joen oikealla rannalla, Mainin sivujoen Kinzigin suulla. Hanau kuuluu Main-Kinzig-Kreisiin ja on väkiluvultaan sen suurin kaupunki. Kaupungin pinta-ala on 76,5 neliökilometriä ja kesäkuussa 2021 asukkaita oli 97 459. Asukastiheys kaupungissa on noin 1 270 as./km². Kaupunki tunnetaan muun muassa Grimmin veljesten syntymäkaupunkina.

Historia 

Vanha Hanaun kaupunki perustettiin vuonna 1303. Se oli kasvanut Hanaun linnanherrojen linnan ympärille. Kreivi Filip Ludvig II salli 1500-luvun loppupuolella hollantilaisten ja vallonialaisten protestanttipakolaisten perustaa oman asutuksen lähelle vanhaa Hanauta. Tämä uusi asutus, Neustadt, perustettiin vuonna 1597. Vallonialaiset toivat alueelle jalokivitietämystä. Neustadt liitettiin Hanaun kaupunkiin noin vuonna 1835. Toisen maailmansodan brittiläisissä ilmapommituksissa vuonna 1945 Hanau tuhottiin lähes täysin.

Ystävyyskaupungit 
 Conflans-Sainte-Honorine, Ranska
 Dartford, Yhdistynyt kuningaskunta
 Francheville, Ranska
 Jaroslavl, Venäjä
 Nilüfer, Turkki
 Taizhou, Kiina
 Tottori, Japani

Lähde:

Lähteet

Aiheesta muualla 

 Kaupungin verkosivut 

Hessenin kunnat
Saksan kaupungit